OBCHODNÉ PODMIENKY
(poskytnuté Záujemcovi pred ZASLANÍM OBJEDNÁVKY S POVINNOSŤOU PLATBY Záujemcom, resp. pred uzatvorením zmluvného vzťahu)

I. INFORMÁCIE O POSKYTOVATEĽOVI

obchodné meno: 	Akadémia +, s. r. o.
sídlo: 			Rosinská cesta 8, Žilina 010 08, Slovenská republika 
IČO: 			52 709 981
[bookmark: _Hlk232507076]zapísaný v: 		Obchodnom registri Okresného súdu Žilina, odd.: Sro, vl.č.: 73420/L, e-mail: 		seminare@vzdyviac.sk 
web: 			https://plus.vzdyviac.sk/akademia/ 
Zákaznícka linka: 	+421 948 123 609
	
S AKTUÁLNYM A ÚČINNÝM ZNENÍM OBCHODNÝCH PODMIENOK JE MOŽNÉ OBOZNÁMIŤ SA NA https://plus.vzdyviac.sk/akademia/dokumenty-akademia/ 

II. ÚVODNÉ USTANOVENIA
1. Pre účely výkladu týchto obchodných podmienok sa pod pojmom/slovným spojením/formuláciu:
1.1 Poskytovateľ bude rozumieť obchodná spoločnosť Akadémia +, s. r. o., sídlo: Rosinská cesta 8, Žilina 010 08, IČO: 52 709 981, zapísaná v Obchodnom registri Okresného súdu Žilina, odd.: Sro, vl.č.: 73420/L,
1.2 Záujemca bude rozumieť fyzická osoba, s ktorou Poskytovateľ uzatvorí Zmluvu,
1.3 elektronická adresa Záujemcu bude rozumieť emailovú adresu Záujemcom zadanú v objednávke alebo Poskytovateľovi známu titulom, že Záujemca má postavenie Spolupracovníka,
1.4 Zmluva bude rozumieť Zmluva na základe ktorej bude Záujemcovi poskytnutá služba Registrácie alebo objednanie seminára/webinára, k uzatvoreniu ktorej dôjde zaslaním objednávky a uhradením ceny za danú službu,
1.5 objednávka bude rozumieť elektronickú objednávku vyhotovenú cez webovú stránku Poskytovateľa, ktorou si Záujemca u Poskytovateľa objednáva Registráciu alebo seminár/webinár špecifikovaný v objednávke,
1.6 OP bude rozumieť tieto obchodné podmienky Poskytovateľa, ktorých súčasťou sú aj všetky údaje ktoré je Poskytovateľ povinný v zmysle zákona oznámiť Záujemcovi pred zaslaním objednávky Záujemcom, resp. pred uzatvorením Zmluvy ak k jej uzatvoreniu má dôjsť alebo dôjde bez zaslania objednávky, 
1.7 Spolupracovník bude rozumieť fyzická alebo právnická osoba, ktorá má uzatvorenú Zmluvu o finančnom sprostredkovaní so spoločnosťou PROFI +, a.s., IČO: 52 623 181 alebo Zmluvu o spolupráci so spoločnosťou Štart +, s. r. o., IČO: 54 653 240,
1.8 Seminár bude rozumieť live seminár organizovaný Poskytovateľom konaný v čase a na mieste určenom Poskytovateľom, ktorého objednanie sa realizuje po prihlásení sa do Vždyviac portálu  na lištu „Kalendár eventov“, kde Záujemca si sám volí možnosť, ktorého semináru sa zúčastní a to podľa voľne dostupných seminárov. Do seminárov patria:
1.8.1 Finančná akadémia, ktorá pozostáva z nasledovných prednášok:
1.8.1.1 Úvery 
1.8.1.2 Investície 
1.8.1.3 Komodity
1.8.1.4 Zaistenie životných rizík 
1.8.1.5 Dôchodok 
1.8.1.6 Profi
1.8.1.7 Poisťovne 
1.8.1.8 Psychológia investovania 
1.8.1.9 Budovanie aktív 
1.8.1.10 Mentalita úspechu 
1.8.1.11 Majetok 
1.8.1.12 Profit štart
1.8.2 Akadémia Osobnostného rozvoja, ktorá pozostáva z nasledovných prednášok:
1.8.2.1 Stanovenie cieľov
1.8.2.2 Budovanie MLM firmy
1.8.2.3 Time Management
1.8.2.4 Leadership
1.8.2.5 Zákulisie etikety v podnikaní
1.8.2.6 Obchodné zručnosti
1.8.2.7 Networking
1.8.2.8 Manažérske zručnosti
1.8.2.9 Osobnostný rozvoj
1.8.2.10 Finančná prosperita 
1.8.2.11 Rétorické zručnosti
1.8.2.12 Komunikačné zručnosti
1.9 Webinár bude rozumieť seminár organizovaný Poskytovateľom online formou, ktorého objednanie je možné uskutočniť po prihlásení sa do Vždyviac portálu kliknutím na lištu „Vzdelávacia akadémia“, kde Záujemca si sám volí možnosť, ktorého webináru sa zúčastní a to podľa voľne dostupných zoznamov webinárov. Do webinárov patria:
1.9.1 Bonusové webináre, ktoré pozostávajú z nasledovných prednášok:
1.9.1.1 Start Up 
1.9.1.2 Tajomstvo finančnej prosperity, 
1.9.1.3 Zaistenie životných rizík 
1.9.1.4 Investície 
1.9.1.5 Poisťovne
1.9.1.6 Úvery 
1.9.1.7 Majetok 
1.9.1.8 Dôchodok 
1.9.1.9 Komodity 
1.9.1.10 Psychológia investovania 
1.9.1.11 Masterclass
a ktoré si Záujemca objednáva len prostredníctvom Spolupracovníka na Vždyviac portáli,
1.9.2 Online webináre, ktoré sú Záujemcovi zobrazené vo Vždyviac portáli po prihlásení sa a ktoré má možnosť si objednať klikom na daný online webinár, 
1.9.3 Webináre, ktoré tvoria časť Finančnej akadémie, pričom Záujemca má tieto webináre k dispozícií ihneď po Registrácií. 
Webinár môže byť podľa svojej povahy dodávaný ako digitálny obsah, najmä ak ide o nahrávku alebo predpripravený obsah sprístupnený vo Vždyviac portáli, alebo ako digitálna služba, najmä ak ide o živý online Webinár konaný v určenom čase.
1.10 Registrácia bude rozumieť kombinované plnenie, ktoré si Záujemca objednáva na Vždyviac portáli zakliknutím tlačidla „Registrácia“ a ktorá obsahuje:
1.10.1 pridelenie osobného prístupu do Vždyviac portálu prostredníctvom poskytnutia osobných prihlasovacích údajov Záujemcovi,
1.10.2 možnosť prezretia Bonusových webinárov a Webinárov,
1.10.3 možnosť prihlásenia sa na seminár „Osobná prosperita“,
1.10.4 pridelenie osobného čísla u Poskytovateľa,
1.11 zákon bude rozumieť zákon č. 108/2024 Z.z. o ochrane spotrebiteľa a o zmene a doplnení niektorých zákonov,
1.12 webová stránka Poskytovateľa bude rozumieť https://plus.vzdyviac.sk/akademia/ ,
1.13 Vždyviac portál bude rozumieť časť webovej stránky Poskytovateľa, do ktorej je možné dostať sa prihlásením na https://portal.vzdyviac.sk/ po zakúpení Registrácie.
Prístup do Vždyviac portálu sa Záujemcovi poskytuje na dobu potrebnú na absolvovanie Registrácie, seminárov, webinárov podľa týchto OP. Po skončení tejto doby má Záujemca naďalej prístup do Vždyviac portálu; takýto prístup nie je dodávaním novej služby.
2. Tieto OP upravujú vzájomné práva a povinnosti zmluvných strán (tzn. Poskytovateľa a Záujemcu) vzniknuté v súvislosti alebo na základe Zmluvy uzatvorenej prostredníctvom Vždyviac portálu. 
3. Organizovanie seminárov/ webinárov zabezpečuje výlučne Poskytovateľ.
4. Ustanovenia odlišné od OP je možné dojednať v Zmluve. Odchylné dojednania v Zmluve majú prednosť pred ustanoveniami týchto OP. Zmluva sa vyhotovuje len ak sa majú dojednať odlišné ustanovenia od Zmluvy, inak sa Zmluva považuje za uzatvorenú za nižšie uvedených podmienok a Záujemcovi Poskytovateľ zasiela len potvrdenie o uzatvorení Zmluvy. 
5. OP sú vyhotovené v slovenskom jazyku, Zmluva sa uzatvára v slovenskom jazyku.
6. Znenie OP platných ku dňu uzavretia Zmluvy môže Poskytovateľ meniť len so súhlasom Záujemcu.
III. UZAVRETIE ZMLUVY 
1. Všetky prezentácie seminára a webinára na webovej stránke Poskytovateľa alebo vo Vždyviac portáli sú informatívneho charakteru a Poskytovateľ nie je povinný uzavrieť Zmluvu. Ustanovenie § 43a Občianskeho zákonníka sa v tomto prípade nepoužije.
2. Webová stránka Poskytovateľa, resp. Vždyviac portál obsahuje: 
a. OP v aktuálnom a účinnom znení a sú voľne dostupné, 
b. informácie o Registrácií, seminári/webinári, jeho cenu a opis jeho vlastností a charakteru,
c. možnosť vyhotovenia a zaslania objednávky,
d. už objednané a zakúpené webináre/semináre,
e. online kurzy, ktoré sú poskytované zdarma.
Seminár/webinár je zameraný na rozvoj finančnej gramotnosti Záujemcu a na to, aby Záujemca získal zručnosti, ktoré mu umožnia orientovať sa v širokom spektre finančných služieb poskytovaných finančnými inštitúciami, aby si vedel vybrať finančné služby podľa vlastných potrieb, a aby sa oboznámil so základnou charakteristikou finančných služieb a ich významom pre Záujemcu. 
3. Ceny Registrácie a ďalších seminárov/ webinárov sú spolu s prípadnými ďalšími nákladmi (ďalej len „Cena“) uvedené vrátane dane z pridanej hodnoty a všetkých súvisiacich poplatkov na webovej stránke Poskytovateľa alebo Vždyviac portáli pri Registrácií a pri každom seminári/webinári osobitne. Cena zostáva v platnosti po dobu, kedy je zobrazovaná na Webovej stránke Poskytovateľa alebo Vždyviac portáli. Týmto ustanovením nie je obmedzená možnosť Poskytovateľa uzatvoriť Zmluvu za individuálne dohodnutých podmienok.
4. Potom, čo Záujemca prejaví záujem o Registráciu a vždy keď prejaví záujem o prihlásenie sa na konkrétny seminár/webinár, ktorý nie je súčasťou Registrácie, mu je zaslané na ním uvedenú emailovú adresu aktuálne znenie OP a Informácie GDPR. 
5. Pri Registrácií môže Záujemca na stránke https://portal.vzdyviac.sk/ dokončiť vyplnenie údajov potrebných pre zostavenie objednávky. Po vyplnení údajov je Záujemcovi umožnené objednávku skontrolovať, meniť údaje tam uvedené, opravovať chyby vzniknuté pri zadávaní dát do objednávky. Objednávku po jej schválení Záujemca môže odoslať Poskytovateľovi kliknutím na tlačidlo s označením „OBJEDNAŤ S POVINNOSŤOU PLATBY“. Odoslaním objednávky sa údaje uvedené v objednávke považujú a správne a schválené Záujemcom. Poskytovateľ bezodkladne po obdržaní objednávky toto obdržanie objednávky Záujemcovia potvrdí emailom na elektronickú adresu Záujemcu.
6. Potvrdením objednávky formou kliknutím na tlačidlo s označením „OBJEDNÁVKA S POVINNOSŤOU PLATBY“ Záujemca: 
a. potvrdzuje znalosť Ceny, vlastností a charakteru objednanej Registrácie,
b. záväzne potvrdzuje znalosť a súhlas s objednávkou Registrácie, tzn. objednávka sa stáva záväznou a Záujemcovi vzniká povinnosť uhradiť Cenu, pričom tento záväzok Záujemcovi zanikne buď zánikom Zmluvy alebo jeho zaplatením,
c. záväzne potvrdzuje znalosť a súhlas s tým, že zaslaním objednávky a úhradou Ceny dochádza k uzatvoreniu Zmluvy ktorá sa uzatvára na dobu určitú a to najdlhšie do momentu poskytnutia všetkých služieb v rámci Registrácie,
d. [bookmark: _Hlk493472955]opätovne potvrdzuje znalosť a vyslovuje súhlas s týmito OP, ktoré mu boli zaslané aj na jeho emailovú adresu, 
e. potvrdzuje skutočnosti vyplývajúce z čl. V. týchto OP,
f. bude presmerovaný na úhradu Ceny, a to buď formou platby kartou alebo online prevodom. 
7. Poskytovateľ je vždy oprávnený v závislosti na charaktere objednávky (množstvo služby, vyššie ceny) požiadať Záujemcu o dodatočné potvrdenie objednávky (napríklad písomne či telefonicky).
8. Zmluvný vzťah medzi Poskytovateľom a Záujemcom vzniká odoslaním objednávky a úhradou Ceny. O tejto skutočnosti bude Záujemcovi zo strany Poskytovateľa zaslané potvrdenie objednávky na elektronickú adresu Záujemcu. Zmluva sa uzatvára na dobu určitú a zaniká dňom poskytnutia všetkých služieb v rámci Registrácie, Seminárov a Webinárov.
9. Záujemca súhlasí s použitím komunikačných prostriedkov na diaľku pri uzatváraní Zmluvy. Náklady vzniknuté Záujemcovi pri použití komunikačných prostriedkov na diaľku v súvislosti s uzatvorením Zmluvy (náklady na internetové pripojenie, náklady na telefónne hovory) si hradí Záujemca sám, pričom tieto náklady sa nelíšia od základnej sadzby, tzn. nejde o zvýšenú tarifu.
10. Po odoslaní objednávky a zaplatení Ceny bude Záujemcovi na jeho e-mailovú adresu doručené potvrdenie o uzavretí zmluvy spolu so znením OP a potvrdením o výslovnom súhlase Záujemcu so začatím poskytovania služieb pred uplynutím lehoty na odstúpenie od zmluvy a vyhlásení Záujemcu že bol poučený podľa § 17 ods. 10 zákona. V prípade Registrácie budú Záujemcovi na jeho e-mail zaslané aj údaje na prihlásenie sa do Vždyviac portálu.
11. Po zaplatení Ceny sa môže Záujemca prostredníctvom Vždyviac portálu a jemu udelených prihlasovacích údajov prihlásiť a zvoliť termín absolvovania Seminára/Webinára a využiť služby v rámci zakúpenej Registrácie.
12. Ak sa Záujemca z akéhokoľvek dôvodu zo seminára, na ktoré sa prihlásil, odhlási najneskôr 2 pracovné dni predo dňom konania seminára, nie je povinný sa seminára zúčastniť. Odhlásenie zo seminára musí byť v lehote uvedenej v tomto ustanovení OP Poskytovateľovi už doručené. Ak sa Záujemca odhlási zo seminára podľa tohto ustanovenia týchto OP, Poskytovateľ mu vráti ním alikvotne uhradenú Cenu do 14 dní od konania Semináru a to bezhotovostne na účet, z ktorého bola Cena Záujemcom zaplatená, prípadne na účet neskôr Záujemcom určený alebo prostredníctvom poštovej poukážky, pričom voľba spôsobu vrátenia peňažných prostriedkov patrí Poskytovateľovi. Tým nie je dotknuté právo Záujemcu dohodnúť sa s Poskytovateľom na inom spôsobe platby. V prípade vrátenia Ceny prostredníctvom poštovej poukážky je Poskytovateľ oprávnený vrátiť Záujemcovi Cenu poníženú o príslušné poplatky.
13. Chyba prekladuAk sa nebude môcť Záujemca zúčastniť seminára a svoju neúčasť ospravedlní závažnými dôvodmi (úmrtie v rodine, choroba a pod.) najneskôr do 3 pracovných dní po konaní daného seminára prostredníctvom e-mailu na e-mailovú adresu seminare@vzdyviac.sk alebo písomne ​​na adresu sídla Poskytovateľa, môže sa zúčastniť iného ľubovoľne zvoleného seminára Poskytovateľa konaného do 30 dní od dátumu seminára, ktoré sa nezúčastnil, pričom ale platí, že Záujemca musí byť na náhradný seminár riadne prihlásený prostredníctvom Vždyviac portálu. V prípade neúčasti Záujemcu na seminári z dôvodu ochorenia, lehota 30 dní podľa prechádzajúcej vety začína plynúť až od dátumu ukončenia pracovnej neschopnosti Záujemcu.
14. Pre prípad, že Záujemca sa bez riadneho a včasného ospravedlnenia nezúčastní seminára, Záujemca nemá nárok na vrátenie Ceny a ním uhradená Cena bude slúžiť k úhrade nákladov Poskytovateľa súvisiacich s prípravou seminára. Záujemca týmto udeľuje Poskytovateľovi súhlas so započítaním nároku Poskytovateľ podľa predchádzajúcej vety tohto bodu OP voči zaplatenej Cene, ako aj voči akýmkoľvek iným pohľadávkam Záujemcu voči Poskytovateľovi. Tým nie sú dotknuté zákonné práva Spotrebiteľa, najmä právo na odstúpenie od Zmluvy, ak mu podľa zákona patrí, a práva zo zodpovednosti za vady.
15. Záujemca prehlasuje, že mu je známe, že Poskytovateľ má právo zrušiť konanie seminára, na ktoré sa Záujemca prihlásil, a to z dôvodu nenaplnenia minimálnej účastníckej kapacity pre konanie seminára, ako aj z iných závažných dôvodov na strane Poskytovateľa. V takom prípade je potom Poskytovateľ Záujemcovi povinný ponúknuť náhradný termín, v ktorom sa môže Záujemca zúčastniť náhradného seminára. Ak Záujemca nebude súhlasiť s náhradným termínom mu poskytnutým Poskytovateľom, Záujemca má právo odstúpiť od Zmluvy a má nárok na vrátenie Ceny.
16. Zmluvu možno meniť len po vzájomnej dohode oboch zmluvných strán (tzn. Poskytovateľa a Záujemcu).
17. Seminár budú realizovaný prezenčnou formou a bude dodaný v mieste a v čase podľa výberu Záujemcu, ktorý Záujemca potvrdí vo svojej záväznej objednávke. 
18. Webináre budú realizované výlučne dištančnou online formou a budú dodané v čase a spôsobom podľa výberu Záujemcu, ktorý Záujemca potvrdí vo svojej záväznej objednávke.
19. Obdobný postup ako je uvedený vyššie v bodoch 6. a nasl., platí aj v prípade ak Záujemca si po Registrácií objedná seminár/webinár, ktorý nie je súčasťou Registrácie. Objednanie ďalšieho semináru/webináru je možné uskutočniť po prihlásení sa do Vždyviac portálu. Cena za seminár/webinár je uvedená vo Vždyviac portáli v rámci každého seminára/webinára samostatne.

IV. CENA REGISTRÁCIE A SEMINÁRA/ WEBINÁRA A PLATOBNÉ PODMIENKY
1. Cenu hradí Záujemca priamo Poskytovateľovi, a to bezhotovostne na účet Poskytovateľa a to buď platbou kartou alebo prevodom na účet, kde presné údaje na vykonanie platby budú Záujemcovi oznámené pred odoslaním objednávky v prípade úhrady platby kartou alebo zaslané na ním uvedený e-mail v objednávke v prípade platby bankovým prevodom. 
2. Cena za Registráciu a poskytnutie seminára/webinára je uvedená na Vždyviac portáli vo vzťahu k Registrácií a ku každému semináru/webináru osobitne. 
3. Cena je splatná dňom zaslania objednávky. Poskytovateľ od Záujemcu nevyžaduje finančnú zábezpeku. Cena nie je určovaná automatizovaným rozhodovaním.
4. Chyba prekladuPoskytovateľ je oprávnený požadovať uhradenie Ceny ešte pred poskytnutím služby v zmysle Zmluvy. Pred uhradením Ceny Poskytovateľ nie je povinný poskytnúť Záujemcovi objednanú službu a je oprávnený poskytnutie objednanej služby – odmietnuť.
5. V prípade ak nedôjde k uhradeniu Ceny do 5 pracovných dní odo dňa zaslania objednávky, objednávka sa stornuje. V prípade ak nedôjde k uhradeniu Ceny do 5 pracovných dní odo dňa zaslania objednávky a  objednávkou objednaná Registrácia alebo seminár/webinár sa uskutoční, platí, že poskytnutím Registrácie alebo absolvovaním seminára/webinára Zmluva vznikla a Záujemca je povinný Cenu Poskytovateľovi uhradiť bezdokladne.
6. Prípadné zľavy z Ceny poskytnuté Záujemcovi Poskytovateľom nie je možné vzájomne kombinovať.
7. Poskytovateľ vystaví Záujemcovi ohľadom platieb realizovaných na základe Zmluvy bezhotovostne platobnou kartou alebo prevodom na účet daňový doklad – faktúru. Záujemca týmto výslovne súhlasí s tým, že mu Poskytovateľ účtovný doklad v zmysle zákona č. 431/2002 Z.z. o účtovníctve zašle na elektronickú adresu Záujemcu. 

V. ODSTÚPENIE OD ZMLUVY
1. Záujemca je oprávnený aj bez uvedenia dôvodu odstúpiť od Zmluvy, a to do 14 dní od uzavretia Zmluvy. 
2. Záujemca stráca právo na odstúpenie od Zmluvy v rozsahu Seminára ako služby až úplným poskytnutím Seminára, ak sa poskytovanie Seminára začalo pred uplynutím lehoty na odstúpenie od Zmluvy s výslovným súhlasom Záujemcu a Záujemca vyhlásil, že bol poučený o strate práva na odstúpenie po úplnom poskytnutí služby.
Ak je predmetom Zmluvy dodanie Webinára, Záujemca stráca právo na odstúpenie od Zmluvy v rozsahu tohto Webinára okamihom začatia jeho dodávania, ak pred začatím dodávania výslovne súhlasil so začatím dodávania pred uplynutím lehoty na odstúpenie, vyhlásil, že bol poučený o strate práva na odstúpenie, a Poskytovateľ mu poskytol potvrdenie podľa zákona.
Ak je predmetom Zmluvy prístup do Vždyviac portálu alebo účasť na živom online Webinári, Záujemca stráca právo na odstúpenie od Zmluvy v rozsahu tejto digitálnej služby až jej úplným poskytnutím, ak sa jej poskytovanie začalo pred uplynutím lehoty na odstúpenie s výslovným súhlasom Záujemcu a Záujemca bol poučený o strate práva na odstúpenie po jej úplnom poskytnutí.
3. Lehota na odstúpenie od Zmluvy sa považuje za zachovanú, ak oznámenie o odstúpení od Zmluvy bolo odoslané Poskytovateľovi najneskôr v posledný deň lehoty podľa bodu 1. tohto článku OP.
4. Záujemca môže svoje právo na odstúpenie od Zmluvy uplatniť u Poskytovateľa:
a. v listinnej podobe na adresu sídla Poskytovateľa, 
b. zaslaním na e-mailovú adresu Poskytovateľa uvedenú v záhlaví OP,
c. online na webovej stránke Poskytovateľa alebo Vždyviac portáli funkciou označenou „Odstúpenie od zmluvy“. Po vyplnení údajov odstúpenie potvrdíte prostredníctvom tlačidla „POTVRDIŤ ODSTÚPENIE OD ZMLUVY“. Ak využijete túto možnosť, potvrdenie o doručení odstúpenia od zmluvy vrátane jeho obsahu, dátumu a času jeho odoslania Vám bezodkladne poskytneme na trvanlivom médiu (napríklad e-mailom).
V prípadoch a. b. tohto bodu môže Záujemca použiť formulár na odstúpenie od Zmluvy podľa prílohy č. 2 týchto OP.
5. V prípade odstúpenia od Zmluvy podľa bodu 1. tohto článku OP sa Zmluva zrušuje od začiatku. Po odstúpení od Zmluvy je Záujemca povinný zdržať sa užívania Vždyviac portálu a jeho poskytovania tretím osobám.
6. Po doručení odstúpenia od Zmluvy Poskytovateľ zamedzí/zruší Záujemcovi prístup na Vždyviac portál v rozsahu doručeného odstúpenia.
7. Poskytovateľ je povinný bez zbytočného odkladu, najneskôr do 14 dní odo dňa doručenia oznámenia o odstúpení od Zmluvy vrátiť Záujemcovi všetky platby, ktoré od neho prijal na základe Zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov. Poskytovateľ je povinný vrátiť Záujemcovi platby rovnakým spôsobom, aký použil Záujemca pri svojej platbe. Tým nie je dotknuté právo Záujemcu dohodnúť sa s Poskytovateľom na inom spôsobe platby, ak v súvislosti s tým Záujemcovi nebudú účtované žiadne ďalšie poplatky. V prípade ak Záujemca odstúpi od zmluvy len čiastočne, tzn. len k určitej službe, bude vrátená Cena zodpovedajúce službe vo vzťahu ku ktorej Záujemca odstúpil od Zmluvy,  
8. Záujemca je povinný uhradiť Poskytovateľovi cenu za skutočne poskytnuté plnenie do dňa doručenia oznámenia o odstúpení od Zmluvy, ak sa poskytovanie služby alebo digitálnej služby začalo pred uplynutím lehoty na odstúpenie od Zmluvy na základe jeho výslovného súhlasu, Záujemca bol riadne poučený o následkoch udelenia tohto súhlasu a poskytol vyhlásenie požadované zákonom. Cena za skutočne poskytnuté plnenie sa vypočíta pomerne podľa rozsahu plnenia poskytnutého do dňa doručenia odstúpenia. 
9. V prípadoch, keď má Záujemca - spotrebiteľ v súlade so zákonom právo od Zmluvy odstúpiť je Poskytovateľ tiež oprávnený kedykoľvek od Zmluvy odstúpiť, a to až do doby poskytnutia služby. V takom prípade vráti Poskytovateľ Záujemcovi uhradenú Cenu bez zbytočného odkladu, a to rovnakým spôsobom, akým ju Poskytovateľ od Záujemcu prijal. Tým nie je dotknuté právo Záujemcu dohodnúť sa s Poskytovateľom na inom spôsobe platby.
VI. PRÁVA Z VADNÉHO PLNENIA
1. Tento článok upravuje práva Záujemcu zo zodpovednosti za vady plnenia poskytnutého Poskytovateľom na základe Zmluvy. Ak je Záujemca spotrebiteľom podľa príslušných právnych predpisov, uplatnia sa na neho práva spotrebiteľa podľa Občianskeho zákonníka, zákona a ďalších všeobecne záväzných právnych predpisov.
2. Seminár má vadu najmä vtedy, ak:
a. nebol poskytnutý v dohodnutom čase, mieste, rozsahu alebo kvalite,
b. jeho obsah alebo priebeh nezodpovedal opisu Seminára uvedenému pred uzavretím Zmluvy,
c. Záujemcovi nebola umožnená účasť na Seminári z dôvodov na strane Poskytovateľa, hoci Záujemca splnil podmienky účasti,
d. Seminár má inú vadu, pre ktorú nebol poskytnutý v súlade so Zmluvou alebo všeobecne záväznými právnymi predpismi.
3. Za vadu Seminára sa nepovažuje nemožnosť účasti Záujemcu na Seminári z dôvodov na strane Záujemcu, najmä jeho omeškanie, neúčasť alebo nesplnenie organizačných podmienok účasti, ak Poskytovateľ Seminár riadne pripravil a Záujemcovi účasť umožnil. Tým nie sú dotknuté ustanovenia týchto OP o odhlásení sa zo Seminára, ospravedlnení neúčasti alebo zákonné práva spotrebiteľa.
4. Webinár, digitálna časť Registrácie alebo iné digitálne plnenie má vadu najmä vtedy, ak:
a. nebolo dodané alebo sprístupnené riadne a včas,
b. nezodpovedá opisu, rozsahu, funkčnosti, kompatibilite, interoperabilite alebo iným vlastnostiam uvedeným v Zmluve, OP alebo informáciách poskytnutých pred uzavretím Zmluvy,
c. Záujemcovi neumožňuje prístup k digitálnemu obsahu alebo digitálnej službe v dohodnutom rozsahu,
d. jeho používanie znemožňujú alebo obmedzujú práva tretej osoby vrátane práv duševného vlastníctva,
e. nespĺňa dohodnuté alebo všeobecné požiadavky na digitálne plnenie podľa Občianskeho zákonníka.
5. Ak sa digitálne plnenie dodáva jednorazovo alebo ako súbor jednotlivých plnení, Poskytovateľ zodpovedá za vadu, ktorú má digitálne plnenie v čase dodania a ktorá sa prejaví do dvoch rokov od jeho dodania. Ak sa digitálne plnenie dodáva nepretržite počas dohodnutej doby, Poskytovateľ zodpovedá za každú vadu digitálneho plnenia, ktorá sa vyskytne alebo prejaví počas tejto dohodnutej doby.
6. Pri vade Seminára má Záujemca podľa povahy vady najmä právo na:
a. bezplatnú nápravu vady, ak je náprava možná,
b. umožnenie účasti na náhradnom termíne Seminára,
c. poskytnutie chýbajúcej časti Seminára alebo dodatočných podkladov, ak je to vzhľadom na povahu vady primerané,
d. primeranú zľavu z Ceny,
e. odstúpenie od Zmluvy, ak Seminár nebol poskytnutý vôbec, ak vadu nemožno odstrániť, ak Poskytovateľ nezabezpečí primeranú nápravu alebo ak je vada takej závažnej povahy, že odôvodňuje odstúpenie od Zmluvy.
7. Pri vade Webinára, digitálnej časti Registrácie alebo iného digitálneho plnenia má Záujemca právo na odstránenie vady, primeranú zľavu z Ceny alebo odstúpenie od Zmluvy za podmienok ustanovených Občianskym zákonníkom.
8. Záujemca má právo na odstránenie vady digitálneho plnenia. Poskytovateľ odstráni vadu digitálneho plnenia v primeranej lehote po tom, čo Záujemca uplatnil právo zo zodpovednosti za vady alebo vadu vytkol, bezplatne a bez spôsobenia závažných ťažkostí Záujemcovi, s prihliadnutím na povahu digitálneho plnenia a účel, na ktorý ho Záujemca požadoval.
9. Poskytovateľ môže odstránenie vady digitálneho plnenia odmietnuť, ak odstránenie vady nie je možné alebo ak by mu spôsobilo neprimerané náklady s prihliadnutím na všetky okolnosti, najmä na hodnotu, ktorú by malo digitálne plnenie bez vady, a na závažnosť vady.
10. Záujemca má právo na primeranú zľavu z Ceny alebo právo odstúpiť od Zmluvy, ak:
a. odstránenie vady nie je možné alebo by spôsobilo Poskytovateľovi neprimerané náklady,
b. Poskytovateľ vadu neodstránil v primeranej lehote alebo bez spôsobenia závažných ťažkostí Záujemcovi,
c. plnenie má rovnakú vadu napriek snahe Poskytovateľa vadu odstrániť,
d. vada je takej závažnej povahy, že odôvodňuje okamžitú zľavu z Ceny alebo odstúpenie od Zmluvy,
e. Poskytovateľ vyhlásil alebo je z okolností zrejmé, že vadu neodstráni v primeranej lehote alebo bez spôsobenia závažných ťažkostí pre Záujemcu.
11. Zľava z Ceny musí byť primeraná rozdielu medzi hodnotou plnenia bez vady a hodnotou plnenia s vadou. Ak sa digitálne plnenie dodáva počas dohodnutej doby, Záujemca má právo na zľavu z Ceny len za čas, počas ktorého digitálne plnenie nespĺňalo dohodnuté alebo všeobecné požiadavky.
12. Poskytovateľ vyplatí Záujemcovi zľavu z Ceny bez zbytočného odkladu, najneskôr do 14 dní odo dňa uplatnenia práva na zľavu z Ceny, rovnakým spôsobom, aký Záujemca použil pri zaplatení Ceny, ak Záujemca výslovne nesúhlasí s iným spôsobom úhrady. Záujemcovi v súvislosti s vyplatením zľavy nesmú byť účtované žiadne poplatky.
13. Záujemca nemôže odstúpiť od Zmluvy z dôvodu vady, ak je vada zanedbateľná. Dôkazné bremeno o tom, že vada je zanedbateľná, nesie Poskytovateľ.
14. Záujemca môže uplatniť práva zo zodpovednosti za vady alebo vytknúť vadu najmä:
a. písomne na adrese sídla Poskytovateľa,
b. e-mailom na adrese seminare@vzdyviac.sk,
c. osobne v sídle Poskytovateľa počas pracovných dní v čase od 08:00 do 16:00 hod., ak je osobné podanie technicky a organizačne možné.
15. Pri uplatnení práv zo zodpovednosti za vady Záujemca uvedie najmä svoje meno a priezvisko, kontaktné údaje, označenie Zmluvy alebo objednávky, opis vady a právo, ktoré si zo zodpovednosti za vady uplatňuje, ak ho vie určiť. Neuvedenie konkrétneho práva nebráni Poskytovateľovi v posúdení podania podľa jeho obsahu.
16. Ak Záujemca vytkne vadu služby alebo digitálneho plnenia, Poskytovateľ mu bez zbytočného odkladu poskytne potvrdenie o vytknutí vady. V potvrdení uvedie najmä deň vytknutia vady, označenie vady, uplatnené právo, ak ho Záujemca uviedol, a lehotu, v ktorej bude vada odstránená alebo vec vybavená. Lehota na odstránenie vady služby nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý Poskytovateľ nemôže ovplyvniť.
17. Ak Poskytovateľ odmietne zodpovednosť za vadu, dôvody odmietnutia písomne oznámi Záujemcovi.
18. Pri vadách digitálneho plnenia poskytne Záujemca Poskytovateľovi primeranú súčinnosť potrebnú na zistenie, či dôvod vady spočíva v digitálnom prostredí Záujemcu. Súčinnosť Záujemcu sa obmedzuje na technicky dostupné prostriedky, ktoré Záujemcu najmenej zaťažujú. Poskytovateľ nie je oprávnený požadovať od Záujemcu neprimeranú alebo nadbytočnú súčinnosť.
19. Ak je to vzhľadom na spôsob úhrady Ceny relevantné, Záujemca môže po vytknutí vady odoprieť zaplatenie Ceny alebo jej časti, kým si Poskytovateľ nesplní svoje povinnosti zo zodpovednosti za vady, ak mu také právo vyplýva z Občianskeho zákonníka.
20. Pri digitálnom plnení môže Záujemca uplatňovať práva zo zodpovednosti za vady aj bez predchádzajúceho vytknutia vady, ak mu také právo vyplýva z Občianskeho zákonníka.
21. Vybavením vady nie je dotknuté právo Záujemcu na náhradu škody, ak mu také právo vyplýva zo všeobecne záväzných právnych predpisov.
22. Práva Záujemcu, ktorý nie je spotrebiteľom, sa riadia Zmluvou, týmito OP a príslušnými ustanoveniami Občianskeho zákonníka, ak z kogentných ustanovení právnych predpisov nevyplýva inak.

VII. INÉ PRÁVA A POVINNOSTI ZMLUVNÝCH STRÁN
1. Poskytovateľ nie je vo vzťahu k Záujemcovi viazaný žiadnymi kódexmi správania v zmysle  § 2 písm. l) zákona.
2. [bookmark: _Hlk491268227]Práva z vadného plnenia, sťažnosti a podnety Záujemca môže uplatniť u Poskytovateľa písomne ​​na adrese jeho sídla alebo emailom na: seminare@vzdyviac.sk. Informáciu o vybavení zašle Poskytovateľ Záujemcovi na adresu uvedenú Záujemcom.
3. Poskytovateľ uvádza, že je pri poskytovanej službe zabezpečená funkčnosť veci s digitálnymi prvkami, digitálneho obsahu a digitálnej služby vrátane dostupných technických ochranných opatrení.
4. Registrácia, Webinár a Vždyviac portál sú dostupné prostredníctvom internetového prehliadača v aktuálnej alebo predchádzajúcej hlavnej verzii Chrome, Safari, Edge alebo Firefox. Na riadne používanie je potrebné stabilné internetové pripojenie, funkčná e-mailová adresa a zariadenie umožňujúce prehrávanie audiovizuálneho obsahu. Pri živom online Webinári môže byť potrebný mikrofón a kamera, ak je vyžadovaná aktívna účasť. Prístup je chránený prihlasovacími údajmi a nie je určený na sprístupňovanie tretím osobám. 
5. Záujemca má právo podať Poskytovateľovi žiadosť o nápravu, ak medzi Záujemcom a Poskytovateľom vznikne spor z uplatnenia práv zo zodpovednosti za vady alebo ak sa Záujemca domnieva, že Poskytovateľ porušil iné práva Záujemcu ako spotrebiteľa.
6. Poskytovateľ informuje Záujemcu na trvanlivom médiu o príslušných subjektoch alternatívneho riešenia sporov, ak Poskytovateľ odpovedal zamietavo na žiadosť Záujemcu podľa predchádzajúceho odseku.
7. Záujemca má právo podať návrh na začatie alternatívneho riešenia sporu (ďalej len „návrh“) subjektu alternatívneho riešenia sporov, ak Poskytovateľ na žiadosť podľa prvého odseku odpovedal zamietavo alebo na ňu neodpovedal do 30 dní odo dňa jej odoslania.
8. [bookmark: _Hlk168924020]Alternatívne riešenie sporov sa riadi zákonom č. 391/2015 Z.z. o alternatívnom riešení spotrebiteľských sporov. Orgánom alternatívneho riešenia sporov je Slovenská obchodná inšpekcia so sídlom: P. O. BOX 29 Bajkalská 21/A 827 99  Bratislava, internetová adresa: https://www.soi.sk/sk. Bližšie informácie vo veci alternatívneho riešenia sporov viď https://www.soi.sk/sk/Alternativne-riesenie-spotrebitelskych-sporov.soi;. Subjekty alternatívneho riešenia sporov nájdete na http://www.economy.gov.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov. 
9. V prípade cezhraničného spotrebiteľského sporu sa Spotrebiteľ môže obrátiť aj na Európske spotrebiteľské centrum Slovenská republika, ktoré poskytuje informácie a pomoc spotrebiteľom pri riešení cezhraničných sporov.
10. Poskytovateľ je oprávnený na poskytovanie služieb na základe živnostenského oprávnenia. Živnostenskú kontrolu vykonáva v rámci svojej pôsobnosti príslušný živnostenský úrad. Dozor nad oblasťou ochrany osobných údajov vykonáva Úrad na ochranu osobných údajov. Slovenská obchodná inšpekcia vykonáva vo vymedzenom rozsahu okrem iného dohľad nad dodržiavaním zákona.
11. Poskytovateľ ako aj Záujemca môžu svoje prípadné nároky a spory riešiť okrem vyššie uvedeného aj prostredníctvom vecne a miestne príslušných súdov Slovenskej republiky.

VIII. DORUČOVANIE
1. Záujemcovi môžu byť všetky dokumenty týkajúce sa Zmluvy a/alebo OP zo strany Poskytovateľa doručované na jeho elektronickú adresu, ak nie je vo OP alebo v Zmluve stanovený pre daný dokument iný záväzný spôsob doručovania.
2. Písomnosti v listinnej podobe môžu byť Záujemcovi doručované buď osobne alebo prostredníctvom doručovateľa s poštovou licenciou, pričom zásielka bude zaslaná doporučenou poštou. Doručovanie bude prebiehať na adresu uvedenú Záujemcom. V prípade, že nedôjde k prevzatiu doručovanej zásielky Záujemcom, považuje sa zásielka za doručenú aj v prípade, že bude vrátená doručovateľom, a to ako z dôvodu, že Záujemca nebol zastihnutý, tak z dôvodu, že si Záujemca zásielku v úložnej lehote nevyzdvihol, tak aj z dôvodu, že na uvedenej adrese sa Záujemca už nezdržiava, zmenil svoje trvalé bydlisko/sídlo či sa z tejto adresy už odsťahoval alebo že nemá schránku, ako aj z dôvodu, že Záujemca odmietol doručovanú zásielku prevziať. V týchto prípadoch sa zásielka považuje za doručenú tretí deň po jej podaní na poštovú prepravu. Ustanovenia tohto článku OP sa uplatňujú primerane aj na doručovanie písomností v listinnej podobe Poskytovateľovi Záujemcom.

IX. ZÁVEREČNÉ USTANOVENIA
1. Záväzok zo Zmluvy trvá do dňa poskytnutia služby, ktorú si Záujemca u Poskytovateľa objednal, ak z týchto OP nevyplýva dlhšia lehota na poskytnutie služby. Dohodou strán je možné dobu trvania podľa tohto bodu tohto článku OP predĺžiť.
2. Záväzok zo Zmluvy môže byť ukončený dohodou medzi Poskytovateľom a Záujemcom.
3. Ak je niektoré ustanovenia OP neplatné alebo neúčinné, alebo sa takým stane, namiesto neplatných ustanovení nastúpi ustanovenie, ktorého zmysel sa neplatnému ustanovenia čo najviac približuje. Neplatnosťou alebo neúčinnosťou jedného ustanovenia nie je dotknutá platnosť ostatných ustanovení OP.
4. Zmluva vrátane OP je archivovaná Poskytovateľom v elektronickej podobe a nie je verejne prístupná.
5. Záujemca výslovne prehlasuje, že Zmluvu uzavrel zo svojej slobodnej vôle, nie v tiesni ani za nápadne nevýhodných podmienok a že s jej znením, ako aj so znením týchto OP súhlasí, čo potvrdzuje aj odsúhlasením týchto OP na Vždyviac portáli.
6. Tieto OP sú účinné od 19.06.2026.


	
_________________________	
Akadémia +, s. r. o.			
Bc. Zdeněk Koplík
konateľ


















Príloha č. 1 
POUČENIE O UPLATNENÍ PRÁVA SPOTREBITEĽA NA ODSTÚPENIE OD ZMLUVY
1. Právo na odstúpenie od Zmluvy: Máte právo odstúpiť od Zmluvy bez uvedenia dôvodu v lehote 14 dní. Lehota na odstúpenie od Zmluvy uplynie po 14 dňoch odo dňa uzavretia Zmluvy.
Pri uplatnení práva na odstúpenie od Zmluvy nás informujte o svojom rozhodnutí odstúpiť od tejto Zmluvy jednoznačným vyhlásením (napríklad listom zaslaným poštou, faxom alebo e-mailom) na adrese: Akadémia +, s. r. o., sídlo: Rosinská cesta 8, Žilina 010 08, IČO: 52 709 981, zapísaný v Obchodnom registri Okresného súdu Žilina, odd.: Sro, vl.č.: 73420/L, email: seminare@vzdyviac.sk. Na tento účel môžete použiť vzorový formulár na odstúpenie od Zmluvy, ktorý tvorí prílohu č. 2 tohto dokumentu.
Právo na odstúpenie od zmluvy môžete uplatniť aj online na adrese https://plus.vzdyviac.sk/akademia/ alebo Vždyviac portáli. Ak využijete túto možnosť, potvrdenie o doručení odstúpenia od zmluvy vrátane jeho obsahu, dátumu a času jeho odoslania Vám bezodkladne poskytneme na trvanlivom médiu (napríklad e-mailom).
Lehota na odstúpenie od Zmluvy je zachovaná, ak zašlete oznámenie o uplatnení práva na odstúpenie od Zmluvy pred tým, ako uplynie lehota na odstúpenie od Zmluvy.
2. Dôsledky odstúpenia od Zmluvy:  Po odstúpení od Zmluvy Vám vrátime všetky platby, ktoré ste uhradili v súvislosti s uzavretím Zmluvy. Platby Vám budú vrátené bez zbytočného odkladu, najneskôr do 14 dní odo dňa, keď nám bude doručené Vaše oznámenie o odstúpení od tejto Zmluvy. Ich úhrada bude uskutočnená rovnakým spôsobom, aký ste použili pri Vašej platbe, ak ste výslovne nesúhlasili s iným spôsobom platby, a to bez účtovania akýchkoľvek ďalších poplatkov.  
Ak ste požiadali o začatie poskytovania služby pred uplynutím lehoty na odstúpenie od Zmluvy, strácate právo na odstúpenie od Zmluvy v rozsahu tejto služby až jej úplným poskytnutím, ak ste boli o tejto skutočnosti riadne poučený/poučená. Ak odstúpite od Zmluvy pred úplným poskytnutím služby, ste povinný/povinná uhradiť cenu za skutočne poskytnuté plnenie do dňa doručenia odstúpenia, ak to vyplýva zo zákona.
Ak ste výslovne súhlasili so začatím dodávania digitálneho obsahu, ktorý nie je dodávaný na hmotnom nosiči, pred uplynutím lehoty na odstúpenie od Zmluvy a zároveň ste vyhlásili, že ste boli poučený/poučená o strate práva na odstúpenie od Zmluvy, strácate právo na odstúpenie od Zmluvy v rozsahu dodaného digitálneho obsahu okamihom začatia jeho dodávania.
Ak ste výslovne súhlasili so začatím poskytovania digitálnej služby pred uplynutím lehoty na odstúpenie od Zmluvy, strácate právo na odstúpenie od Zmluvy v rozsahu tejto digitálnej služby až jej úplným poskytnutím, ak ste boli o tejto skutočnosti riadne poučený/poučená.
 
V prípade odstúpenia sa Zmluva od začiatku zrušuje.  



Príloha č. 2 VZOROVÝ FORMULÁR NA ODSTÚPENIE OD ZMLUVY
(vyplňte a zašlite tento formulár len v prípade, že si želáte odstúpiť od zmluvy)

obchodné meno: 	Akadémia +, s. r. o.
sídlo: 			Rosinská cesta 8, Žilina 010 08, Slovenská republika 
IČO: 			52 709 981
zapísaný v: 		Obchodnom registri Okresného súdu Žilina, odd.: Sro, vl.č.: 73420/L, e-mail: 		seminare@vzdyviac.sk 
web: 			https://plus.vzdyviac.sk/akademia/
Zákaznícka linka: 	+421 948 123 609


týmto:
týmto:
meno a priezvisko:				.....................................................................

bydlisko:					.....................................................................

dátum narodenia:				.....................................................................


oznamujem/oznamujeme*, že odstupujem/odstupujeme* od zmluvy o poskytnutí tejto služby*: 

..............................................................................................................................................

Dôvod odstúpenia (nepovinný údaj):

......................................................................................................................................................

......................................................................................................................................................

Dátum objednania/dátum prijatia* ........................................


Dátum ..............


							__________________________________
Podpis spotrebiteľa/spotrebiteľov* (iba ak sa tento formulár podáva v listinnej podobe) 





* Nehodiace sa prečiarknite.

ver.: 260619
